**Biskupija** je selo na jugu Kosova polja središte Općine Biskupija, smještena 5 km južno od Knina.

Zemljopisni položaj
-------------------

Nalazi se na 44° 0' 41" sjeverne zemljopisne širine i 16° 14' 14" istočne zemljopisne dužine.

Upravna organizacija
--------------------

Sjedište je istoimene općine.

Stanovništvo
------------

2011. je u Biskupiji živjelo 406 stanovnika. Biskupija je u kninskoj okolici bilo pred Domovinski rat jedno od naselja sa značajnijom koncentracijom Hrvata. Za balvan-revolucije i za samog Domovinskog rata, mjesni Hrvati su završili u progonstvu.

Danas u Biskupiji živi zajednica izgnanih Hrvata iz BiH, u uvjetima drukčijih od onih u kojima žive ostali mještani - žive bez priključka na vodovodnu mrežu.

Povijest i kultura
------------------

Selo je bilo središnjim mjesto vlasti, crkve i kulture u starohrvatskoj državi. U to vrijeme se ovo naselje zvalo *Pet crkava na Kosovu*. Hrvatska redakcija Ljetopisa popa Dukljanina, u 27. poglavlju govori kako su hrvatskog kralja Zvonimira ubilo na skupštini sazvanoj "*u petih crikvah u Kosovi*", današnjem selu Biskupiji.
Toponimi koji govore o nazočnosti pet crkvâ na ovom području su *Crkvina* (Zvonimirova zadužbina, trobrodna bazilika sv. Marije koju je dao izgraditi), *Lopuška glavica, Sv. Trojica, Stupovi i Bukorovića podvornica*. Poznato je po nalazima iz starohrvatskog doba. Poznate su starohrvatske crkve sv. Marije Kraljice Hrvata i sv. Cecilije.

U svetištu sv. Marije Kraljice Hrvata (odnosno Gospe od Biskupije), koje se nalazilo u ovom selu, stolovao je biskup Kraljevine Hrvatske, od samog osnutka biskupije (zbog veličine biskupije, koja se rasprostirala do Drave, biskupa su nazivali i hrvatskim biskupom), 1040. sve do ukidanja biskupije 1493. .
U istoj crkvi je nađen najraniji (datiran u 1050. godinu) znani pralik Gospe u starohrvatskoj umjetnosti, slavljen kao Gospa Velikoga hrvatskog krsnog zavjeta. 

Tu crkvu su bili svojim djelima ukrasili i hrvatski umjetnici Ivan Meštrović i Jozo Kljaković. Iste su velikosrpski ekstremisti uništili, kao dio ideologije uništavanja svega katoličkog u koje su poistovjećivali sa hrvatstvom. Za velikosrpske pobune i srbijanske agresije, crkva je doživjela uništavanje, i nije obnovljena nakon oslobođenja tih krajeva od četničke vlasti 1995..

Crkva sv. Marije Kraljice Hrvata je mjestom hodočašća u zadnje rujanske nedjelje, za blagdana Imena Marijina. O važnosti ovog arheološkog lokaliteta je govorio i hrvatski zastupnik Tonći Tadić, predlagavši da se od njega napravi arheološki spomen-park.

Izvori
------

1. ↑  Popis stanovništva u Hrvatskoj 2011. www.dzs.hr
2. ↑  Slobodna Dalmacija Voda "zamutila" odnose, 28. kolovoza 2003.
3. ↑  Ivan Mužić Arhivirano 2011-05-22 na Wayback Machine-u Hrv. povijest 9. stoljeća (\*.pdf datoteka, 1MB veličine)
4. ↑  Vjesnik[*mrtav link*] Preko mauzoleja hrvatskih kraljeva u Solinu voze kamioni, 4. ožujka 2005.

Vanjske poveznice
-----------------

* Biskupija na fallingrain.com
* Slobodna Dalmacija Podlistak: Starohrv. spomenička baština od 7. do 12. stoljeća
* Svetište Gospe od Biskupije
* Razgovor s dr. Dušanom Dujom Jelovinom
* Vjesnik[*mrtav link*] Hrvatska je ponovno slobodna i međunarodno priznata, ali i bolesna od stalnih starih podvala, 19. rujna 2003.

| * p
* r
* u
Naselja u sastavu Općine Biskupija |
| --- |
| Biskupija • Markovac • Orlić • Ramljane • Riđane • Uzdolje • Vrbnik • Zvjerinac |


|  |  |
| --- | --- |
|  | ***Portal Hrvatska***  |